Macedonian

Библиотеката за играчки (Toy Library) во Даребин беше отворена пред 27 години за да им овозможи на семејствата со деца на возраст од 0 до 6 години пристап до висококвалитетни играчки и опрема за играње. Библиотеката за играчки го поттикнува поврзувањето и ги поддржува умствениот, душевниот и општествениот развој на децата и на секое дете му овозможува да го ужива правото на игра.

Општина Даребин сега прави ревизија на услугата Библиотека за играчки за да осигури дека таа услуга и натаму ќе биде современа, достапна, евтина и соодветна за нашата разнолика заедница.

Ревизијата на услугата почна во октомври 2020 г. и досега формиравме група за советување со заедницата, а исто така истраживме и разгледавме како функционираат библиотеките за играчки на локално и на светско ниво.

Сега сме подготвени да ги чуеме вашите идеи. Ако имате деца на возраст од 0 до 6 години, ќе ни биде мило да го чуеме вашето мислење, без оглед на тоа дали сте член на библиотеката за играчки или не сте.

**Како да ги споделите вашите размислувања:**

* Пополнете го прашалникот на Интернет на: surveys.darebin.vic.gov.au/s3/toylibraryreview Дознајте каде можете лично да разговарате со нас така што ќе наминете на средбите што ги организираме

Посетете го www.yoursaydarebin.com.au/toylibraryreview за да дознаете повеќе и за да го кажете вашето мислење, или телефонирајте на 8470 8470 и побарајте да зборувате со некого на вашиот јазик.